stanford-oval/wikipedia huggingface dataset:
ג'בייל מק'גי

| --- | --- |

ג'בייל מק'גי ב-2018
 לידה:  19 בינואר 1988 (בן 36) פלינט שבמישיגן, ארצות הברית
 עמדה:  סנטר
 גובה:  2.13 מטר
 מספר:  00
 מכללה:  אוניברסיטת נבדה ברינו
 דראפט:  בחירה מספר 18, 2008 וושינגטון ויזארדס
 קבוצות כשחקן
 2008–2012  2012–2015  2015   2015–2016   2016–2018   2018–2020   2020–2021   2021   2021–2022   2022–2023 2023–:  וושינגטון ויזארדס   דנוור נאגטס   פילדלפיה 76'   דאלאס מאבריקס  גולדן סטייט ווריורס   לוס אנג'לס לייקרס   קליבלנד קאבלירס   דנבר נאגטס   פיניקס סאנס   דאלאס מאבריקס סקרמנטו קינגס
 הישגים כשחקן
 3 זכיות באליפות ה-NBA ‏(2017, 2018, 2020)
ג'בייל לינדי מק'גי (באנגלית: JaVale Lindy McGee, נולד ב-19 בינואר 1988) הוא כדורסלן אמריקאי המשחק בעמדת הסנטר בסקרמנטו קינגס מליגת ה-NBA, וכן בנבחרת ארצות הברית. ג'בייל הוא בנה של פמלה מק'גי (אנ'), לשעבר שחקנית בליגת ה-WNBA ובנבחרת ארצות הברית. נבחר במקום ה-18 בדראפט ה-NBA‏ 2008, על ידי וושינגטון ויזארדס.
זכה שלוש פעמים באליפות ה-NBA – פעמיים עם גולדן סטייט ווריורס (2017 ו-2018), ופעם אחת עם לוס אנג'לס לייקרס (2020).
ראשית חייו

מק'גי נולד בפלינט (מישיגן) לפמלה מק'גי (1.91 מטר) ולג'ורג' מונטגומרי (אנ') (2.08 מטר), אביו שיחק כדורסל במכללת אילינוי, נבחר בסיבוב השני בדראפט 1985 על ידי פורטלנד טרייל בלייזרס אך מעולם לא שיחק ב-NBA. אמו פמלה גידלה אותו כאם חד הורית. הייתה לה קריירה בין-לאומית עשירה היא שיחקה באוניברסיטת צפון קליפורניה יחד עם אחותה התאומה פאולה ועם שריל מילר הן זכו באליפות ושני תוארי חטיבה. בהמשך שיחקה בצרפת, איטליה וברזיל. נבחרה בדראפט WNBA ושיחקה עבור לוס אנג'לס ספארקס, זכתה במדליית זהב באולימפיאדת לוס אנג'לס (1984). לדבריה בנה נדד עמה היכן ששיחקה, עבר בתי ספר ומדינות וזה הוסיף לגיוון התרבותי שלו.
מק'גי הוא השחקן הראשון בליגת ה-NBA שהוא בן לשחקנית WNBA. אחותו אימני מק'גי סטפורד(אנ') משחקת גם היא ב-WNBA בקבוצת אטלנטה דרים.
מק'גי הופיע לעיתים קרובות בפינה "Shaqtin' a Fool" והפך להיות אחת הדמויות המזוהות עמה. הוא אובחן כחולה אסתמה ועובר טיפולים כדי לשפר את הסיבולת שלו, פורסם גם כי סבל מהפרעות קשב וריכוז אך מתנגד לטיפול תרופתי.
קריירת מכללות

בין השנים 2006 ל-2008 שיחק מק'גי באוניברסיטת נבדה ברינו(אנ'). בעונתו השנייה קלע ממוצע של 14.3 נקודות למשחק ב-53% קליעה מהשדה והוסיף 7.3 ריבאונדים. בסיום העונה החליט להעמיד את עצמו לבחירה בדראפט.
קריירה ב-NBA > וושינגטון ויזארדס (2008–2012)

בדראפט של שנת 2008 נבחר מק'גי במקום ה-18 בידי וושינגטון ויזארדס וכחודש לאחר מכן חתם על חוזה לשנתיים בקבוצה. עונת 2010/11 הייתה עונת הפריצה עבור השחקן, שהפך להיות שחקן קבוע בחמישייה הפותחת של הקבוצה. באותה עונה הוזמן לקחת חלק בתחרות ההטבעות במסגרת משחק האולסטאר, השחקן הראשון בתולדות הוויזארדס שמשתתף בתחרות. הוא סיים את התחרות במקום השני אחרי בלייק גריפין, לאחר שהטביע 2 כדורים לשני סלים במקביל. ב-15 במרץ השיג את הטריפל דאבל הראשון בקריירה כשקלע 11 נקודות, לקח 12 ריבאונדים וחסם 12 פעמים בהפסד קבוצתו 79–98 לשיקגו בולס. למרות ההישג הוא זכה לביקורות על כך שברבע האחרון של המשחק לקח יותר מדי זריקות בשביל להשיג את הנקודה העשירית, דבר שבא על חשבון הקבוצה כולה.
קריירה ב-NBA > דנוור נאגטס (2012–2015)

ב-15 במרץ 2012 נשלח מק'גי יחד עם רוני טוריאף בטרייד לדנוור נאגטס תמורת ננה. במשחק הבכורה שלו קלע מק'גי את סל הניצחון, כשהטביע 5 שניות לסיום. למרות הפתיחה המוצלחת הוא פתח רק בחמישה משחקים מתוך ה-20 שנותרו עד תום העונה ובהם רשם ירידה בממוצע הדקות, הנקודות והריבאונדים. בסיום העונה דורגה דנוור במקום השישי במערב ומק'גי ערך את הופעת הבכורה שלו במשחקי הפלייאוף, אך דנוור הודחה בסיבוב הראשון לאחר 7 משחקים.
בפתיחת עונת 2013/14 נפצע מק'גי לאחר 5 משחקים, פציעה שהשביתה אותו עד לסיום העונה. מק'גי חזר לשחק בפתיחת עונת 2014/15, אך שותף רק ב-17 משחקים לפני שנשלח בטרייד לפילדלפיה 76', זה הספיק לשחק רק 6 משחקים בטרם נופה מהסגל.
קריירה ב-NBA > דאלאס מאבריקס (2015–2016)

ב-13 באוגוסט חתם מק'גי על חוזה בקבוצת דאלאס מאבריקס. הוא החמיץ את 13 המשחקים הראשונים בעונה עקב פציעה וערך את הופעת הבכורה שלו בקבוצה ב-22 בנובמבר, בהפסד הקבוצה לאוקלהומה סיטי ת'אנדר. ב-5 בינואר 2016 קבע מק'גי שיא אישי לעונה עם 13 נקודות ו-11 ריבאונדים בניצחון 116–117 בהארכה כפולה נגד סקרמנטו קינגס.
קריירה ב-NBA > גולדן סטייט ווריורס (2016–2018)

ב־16 בספטמבר חתם מק'גי בקבוצת גולדן סטייט ווריורס. בסיום העונה זכה מק'גי עם הווריורס באליפות ה-NBA לאחר שניצחו 1–4 בסדרת הגמר מול קליבלנד קאבלירס. בעונת 2017/18 זכה עם הקבוצה באליפות שנייה ברציפות.
קריירה ב-NBA > לוס אנג'לס לייקרס (2018–2020)

ב-2 ביולי 2018 חתם מק'גי בלוס אנג'לס לייקרס על חוזה לעונה אחת. אחרי שמונה עונות בהם שימש בעיקר כשחקן מחליף חזר מק'גי לחמישייה הפותחת. את העונה סיים עם ממוצע של 12 נקודות למשחק, שיא קריירה אישי.
ב-6 ביולי 2019 חידש את חוזהו עם הלייקרס לשנתיים נוספות. בעונת 2019/2020 זכה עם הלייקרס באליפות ה-NBA, לאחר שגברו על מיאמי היט בסדרת הגמר; לאחר שפתח בחמישייה בכל משחקי העונה הסדירה, שותף מק'גי ב-14 בלבד מתוך 21 משחקי קבוצתו בפלייאוף 2020, ותרם 2.9 נקודות ו-3.1 ריבאונדים בממוצע למשחק.
קריירה ב-NBA > קליבלנד קאבלירס (2020–2021)

בנובמבר 2020 הועבר בטרייד לקליבלנד קאבלירס, תמורת ג'ורדן בל ואלפונזו מקיני.
קריירה ב-NBA > דנבר נאגטס (2021)

ב-25 במרץ 2021 הועבר בטרייד חזרה לדנבר נאגטס בתמורה לאיזאיה הרטנשטיין ושתי בחירות סיבוב שני של השנים 2023 ו-2027.
קריירה ב-NBA > פיניקס סאנס (2021–2022)

ב-3 באוגוסט 2021 חתם מקגי בפיניקס סאנס על חוזה לעונה אחת עבור 5 מיליון דולר.
קריירה ב-NBA > חזרה לדאלאס (2022-)

ב-9 ביולי 2022 חזר מקגי לדאלאס מאבריקס.
נבחרת ארצות הברית

בחודש יולי נכלל בסגל של נבחרת ארצות הברית לאולימפיאדת טוקיו.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2008/2009 | וושינגטון | 75 | 14 | 15.2 | 0.494 | 0.000 | 0.660 | 3.9 | 0.3 | 0.4 | 1.0 | 6.5 |
| 2009/2010 | וושינגטון | 60 | 19 | 16.1 | 0.508 | 0.000 | 0.638 | 4.0 | 0.2 | 0.3 | 1.7 | 6.4 |
| 2010/2011 | וושינגטון | 79 | 75 | 27.8 | 0.550 | 0.000 | 0.583 | 8.0 | 0.5 | 0.5 | 2.4 | 10.1 |
| 2011/2012 | וושינגטון | 41 | 40 | 27.4 | 0.535 | 0.000 | 0.500 | 8.8 | 0.6 | 0.6 | 2.5 | 11.9 |
| 2011/2012 | דנוור | 20 | 5 | 20.6 | 0.612 | 0.000 | 0.373 | 5.8 | 0.3 | 0.5 | 1.6 | 10.3 |
| 2012/2013 | דנוור | 79 | 0 | 18.1 | 0.575 | 1.000 | 0.591 | 4.8 | 0.3 | 0.4 | 2.0 | 9.1 |
| 2013/2014 | דנוור | 5 | 5 | 15.8 | 0.447 | 0.000 | 1.000 | 3.4 | 0.4 | 0.2 | 1.4 | 7.0 |
| 2014/2015 | דנוור | 17 | 0 | 11.5 | 0.557 | 0.000 | 0.690 | 2.8 | 0.1 | 0.1 | 1.1 | 5.2 |
| 2014/2015 | פילדלפיה | 6 | 0 | 10.2 | 0.444 | 0.000 | 0.500 | 2.2 | 0.3 | 0.0 | 0.2 | 3.0 |
| 2015/2016 | דאלאס | 34 | 2 | 10.9 | 0.575 | 0.000 | 0.500 | 3.9 | 0.1 | 0.1 | 0.8 | 5.1 |
| 2016/2017 | גולדן סטייט | 77 | 10 | 9.6 | 0.652 | 0.000 | 0.505 | 3.2 | 0.2 | 0.2 | 0.9 | 6.1 |
| 2017/2018 | גולדן סטייט | 65 | 17 | 9.5 | 0.621 | 0.000 | 0.731 | 2.6 | 0.5 | 0.3 | 0.9 | 4.8 |
| 2018/2019 | לייקרס | 75 | 62 | 22.3 | 0.624 | 0.083 | 0.634 | 7.5 | 0.7 | 0.6 | 2.0 | 12.0 |
| 2019/2020 | לייקרס | 68 | 68 | 16.6 | 0.637 | 0.500 | 0.646 | 5.7 | 0.5 | 0.5 | 1.4 | 6.6 |
| 2020/2021 | קליבלנד | 33 | 1 | 15.2 | 0.521 | 0.250 | 0.655 | 5.2 | 1.0 | 0.5 | 1.2 | 8.0 |
| 2020/2021 | דנוור | 13 | 1 | 13.5 | 0.478 | 0.000 | 0.667 | 5.3 | 0.5 | 0.2 | 1.1 | 5.5 |
| 2021/2022 | פיניקס | 74 | 17 | 15.8 | 0.629 | 0.222 | 0.699 | 6.7 | 0.6 | 0.3 | 1.1 | 9.2 |
| 2022/2023 | דאלאס | 42 | 7 | 8.5 | 0.640 | 0.400 | 0.585 | 2.5 | 0.3 | 0.1 | 0.6 | 4.4 |
| קריירה |  | 863 | 343 | 16.6 | 0.578 | 0.197 | 0.604 | 5.2 | 0.4 | 0.4 | 1.4 | 7.8 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2011/2012 | דנוור | 7 | 0 | 25.9 | 0.434 | 0.000 | 0.538 | 9.6 | 0.7 | 0.7 | 3.1 | 8.6 |
| 2012/2013 | דנוור | 6 | 2 | 18.7 | 0.581 | 0.000 | 0.389 | 5.2 | 0.0 | 0.7 | 1.0 | 7.2 |
| 2015/2016 | דאלאס | 2 | 0 | 7.0 | 0.500 | 0.000 | 0.333 | 1.5 | 0.0 | 0.5 | 0.0 | 2.0 |
| 2016/2017 | גולדן סטייט | 16 | 1 | 9.3 | 0.732 | 0.000 | 0.722 | 3.0 | 0.3 | 0.1 | 0.9 | 5.9 |
| 2017/2018 | גולדן סטייט | 13 | 9 | 12.2 | 0.672 | 0.000 | 0.684 | 3.2 | 0.3 | 0.2 | 1.3 | 6.5 |
| 2019/2020 | לייקרס | 14 | 11 | 9.6 | 0.625 | 0.000 | 0.500 | 3.1 | 0.5 | 0.1 | 0.7 | 2.9 |
| 2020/2021 | דנוור | 4 | 0 | 8.5 | 0.300 | 0.000 | 0.333 | 3.0 | 0.8 | 0.3 | 1.3 | 2.0 |
| 2021/2022 | פיניקס | 12 | 0 | 11.1 | 0.700 | 0.000 | 0.846 | 4.0 | 0.6 | 0.3 | 0.4 | 6.8 |
| קריירה |  | 74 | 23 | 12.4 | 0.616 | 0.000 | 0.571 | 4.0 | 0.4 | 0.3 | 1.0 | 5.6 |
הערות שוליים

↑  Mother-son legacy a first for WNBA/NBA, באתר ESPN,‏ 16 במאי 2008
↑  נמרוד עופרן‏, מי צוחק עכשיו? כך הפך ג'בייל מק'גי לשחקן חשוב בגולדן סטייט, באתר וואלה, 22 בפברואר 2017
↑  'Big Secret' out at Nevada; McGee declares for draft, Seattlepi.com, 31 March 2008
↑  Rookie McGee signs contract with Wizards, ESPN.com, 9 July 2008
↑  ליעד לנדאו, הדאנקים הגדולים ביותר של תחרות ההטבעות, באתר ynet, 14 בפברואר 2014
↑  JaVale McGee’s Unusual Triple-Double, The New York Times, 19 March 2011
↑  נסגר חלון ההעברות: פישר ביוסטון, סטיבן ג'קסון בספרס, באתר וואלה, 15 במרץ 2012
↑  הלייקרס ניצחו את דאלאס, 30 נקודות לבריאנט, באתר וואלה, 22 במרץ 2012
↑  חלון הטריידים נסגר: דראגיץ' במיאמי, גארנט במינסוטה, באתר וואלה, 19 בפברואר 2015
↑  מישהו רוצה? פילדלפיה שיחררה את ג'אבייל מגי, באתר ערוץ הספורט, 2 במרץ 2015
↑  Mavericks sign center Javale Mcgee, Mavs.com, 13 August 2015
↑  קליבלנד מצרפת את מק'גי, באתר הקבוצה, 23 בנובמבר 2020
| נבחרת ארצות הברית – האלופה האולימפית - טוקיו (2020) |
| --- | --- | --- |
|  1  •  2  •  3  •  4 ג'ונסון •  5 לאבין •  6 לילארד •  7 דוראנט •  8 מידלטון •  9 גרנט •  10 טייטום •   11 מק'גי •  12 הולידיי • 13 אדבאיו •  14 גרין • 15 בוקר • מאמן: פופוביץ' |  1  •  2  •  3  •  4 ג'ונסון •  5 לאבין •  6 לילארד •  7 דוראנט •  8 מידלטון •  9 גרנט •  10 טייטום •   11 מק'גי •  12 הולידיי • 13 אדבאיו •  14 גרין • 15 בוקר • מאמן: פופוביץ' | ארצות הברית |
גאורג דיוניסיוס אהרט

| --- | --- |

 לידה:  30 בינואר 1708 היידלברג, נסיכות הבוחר מפפאלץ 
 פטירה:  9 בספטמבר 1770 (בגיל 62) לונדון, ממלכת בריטניה הגדולה 
 תחום יצירה:  בוטניקה 
 פרסים והוקרה:  עמית החברה המלכותית 
 
גאורג דיוניסיוס אהרט (בגרמנית: Georg Dionysius Ehret;‏ 30 בינואר 1708 – 9 בספטמבר 1770) היה בוטנאי ואנטומולוג הידוע באיוריו הבוטניים.
ביוגרפיה

אהרט נולד בגרמניה לפרדיננד כריסטיאן אהרט, גנן ושרטט מוכשר, ואנה מריה אהרט.
הוא החל את עבודתו כשוליה של גנן ליד היידלברג, והפך לאחד האמנים הבוטניים האירופאים המשפיעים ביותר בכל הזמנים. האיורים הראשונים שלו היו בשיתוף פעולה עם קארולוס ליניאוס וג'ורג' קליפורד בשנים 1735–1736. קליפורד, היה בנקאי הולנדי עשיר ומנהל חברת הודו המזרחית ההולנדית וכן בוטנאי נלהב עם אוסף גדול של צמחים. הייתה לו אפשרות למשוך את כשרונותיהם של בוטנאים כמו ליניאוס ואמנים כמו אהרט. באחוזת קליפורד, הם ייצרו את "הורטוס קליפורטיאנוס" בשנת 1738, יצירת מופת של ספרות בוטנית מוקדמת.
אהרט עבר לאנגליה, שם קידם אותו סר האנס סלואן.
"אף שהוא לא חקק באופן אובססיבי את מה שראה, הוא גם לא הרשה לתחושת הציור והעיצוב של הפרחים להסיח את דעתו מהיסודות של מבנה הצמחים", ציין וילפריד בלאנט בספרו: אמנות האיור הבוטני.
לעבודתו של אהרט באנגליה היה ביקוש רב. תחריטים שנעשו על פי ציוריו הבוטניים מאיירים את עבודותיו של מארק קטסבי על הצומח של המושבות האמריקאיות. תחריטים מסדרת Plantae et Papiliones Rariores, 1748–59, מצאו את דרכם אל עבודת חרסינה של צ'לסי. עבור פיליפ מילר הוא אייר רבים מהצמחים המרהיבים יותר שהיו בטיפוח בגן הבוטני של צ'לסי.
אהרט היה בצמרת המקצוע שלו בשנת 1768 כאשר הבוטנאי הצעיר ג'וזף בנקס חזר מלברדור וניופאונדלנד עם הדוגמאות הבוטניות שיצרו לו את המוניטין המקצועי, והוא פנה לאהרט להכין ציורים מהאוסף.
ניתן למצוא את יצירות האמנות המקוריות של אהרט במוזיאון להיסטוריה של הטבע בלונדון, בגני קיו בלונדון, בחברה המלכותית, ספריית לינדלי בחברה המלכותית לגננות, מוזיאון ויקטוריה ואלברט, בספריית האוניברסיטה של ארלנגן, בספרית הגן הבוטני של ניו יורק ועוד.
הערות שוליים

↑  Ray Desmond, English and Irish Botanists and Horticulturists, 1994, s.v. "Ehret, Georg Dionysius".
↑  MBG: An Illustrated History of the Missouri Botanical Garden, www.mobot.org
↑  Plants and Gardens Portrayed: Rare and Illustrated Books from The LuEsther T, sciweb.nybg.org
↑  Chelsea, The Gardens Trust (באנגלית)
↑  Patrick O'Brian, Joseph Banks, A Life, 1987 p.60.
| --- | --- |
בקרת זהויות :  NLI: 987007427307305171  BNE: XX1079394  BnF: cb15097641n (data)  Botanist: Ehret  CiNii: DA18663096  DSI: 34  GND: 118529307  ISNI: 0000 0000 6636 6284  LCCN: n82254344  NGV: 12333  NLA: 35923407  NTA: 203188187  RERO: 02-A003211268  RKD: 25725  SELIBR: 170234  SNAC: w6s49vp2  SUDOC: 098534920  Trove: 1147465  ULAN: 500008528  VIAF: 39671650   WorldCat (עם VIAF): 39671650
ג'רון לנייר

| --- | --- |

 לידה:  3 במאי 1960 (בן 64) ניו יורק, ניו יורק, ארצות הברית 
 ענף מדעי:  מדעי המחשב 
 מקום לימודים:  אוניברסיטת המדינה של ניו מקסיקו 
 מוסדות:  מיקרוסופט (2006)  Advanced Network and Services (1997–2001)  סיליקון גרפיקס (2001–2004)  VPL Research (1984–1990)  Atari, Inc. (1983–1984)  אוניברסיטת קולומביה 
 פרסים והוקרה:  פרס השלום של התאחדות הספרים הגרמנית (2014)  טיים 100 (2010)  Goldsmith Book Prize 
 www.jaronlanier.com
 
ג'רון לנייר
ג'רון (ירון) צפל לנייר (בשם מלא באנגלית: Jaron Zepel Lanier; נולד ב-3 במאי 1960) הוא מדען מחשבים יהודי-אמריקני, הידוע במיוחד בשל כך שהפך לפופולרי את המונח מציאות מדומה.
ביוגרפיה

כחלוצים בשדה המציאות המדומה, לנייר ותומס צימרמן עזבו את אטארי ב-1985 וייסדו את VPL Research, Inc., החברה הראשונה ששיווקה משקפיים וכפפות של מציאות מדומה. בשלהי שנות ה-90, עבד לנייר על פיתוח יישומים של אינטרנט2 ובשנות האלפיים, הוא שימש כמרצה אורח בחברת סיליקון גרפיקס ובאוניברסיטאות שונות. לאחרונה, הוא פעיל כיועץ ל-Linden Lab בעולם הווירטואלי שלהם, Second Life, וכמעצב שותף במשחק Kinect של מיקרוסופט עבור קונסולת Xbox 360.
לנייר ידוע גם כמלחין של מוזיקה קלאסית ואספן של כלים נדירים; האלבום הכלי שלו Instruments of Change‏ (1994) מציג כלי מיתר כמו אורגן הפה khene, חליל suling אינדונזי, ו-esraj הודי הדומה לגיטרה. לנייר ומריו גריגורוב הלחינו את הפסקול של הסרט התיעודי "The Third Wave" משנת 2007.
לנייר כותב טור בכתב העת Discover; ספרו You Are Not a Gadget‏ (2010), מבקר את אתרי הווב 2.0. במאמריו מבקר לנייר גם את התאוריות בדבר חוכמת ההמונים, מתוך התמקדות ספציפית ביישום ויקיפדיה, עליו הוא מדבר תוך שימוש ספציפי במושג "טפשות ההמונים". עיקר הביקורת כנגד האנציקלופדיה החופשית היא בהיעדר קישור לדמותו של מחבר מוסמך ידע.
לנייר נבחר בידי טיים מגזין כאחד ממאה האנשים המשפיעים ביותר בעולם בשנת 2010.
בשנת 2020 התראיין לסרט התיעודי "מסכי עשן: המלכודת הדיגיטלית" של נטפליקס.
פרסים

2001 - פרס ווטסון מאוניברסיטת קרנגי מלון
2005 - הגיע לגמר תחרות המחשוב Edge of Computation הראשונה.
2006 - תואר דוקטור לשם כבוד מהמכון לטכנולוגיה של ניו ג'רזי.
2009 - פרס על מפעל חיים בתחום המציאות המדומה מאת Institute of Electrical and Electronics Engineers
2010 - טיים מגזין בחר בו כאחד ממאה האנשים המשפיעים ביותר על העולם בשנת 2010.
2014: פרס השלום של התאחדות הספרים הגרמנית
ספריו

Information Is an Alienated Experience, Basic Books, 2006. ISBN 0-465-03282-6
You Are Not a Gadget: A Manifesto, New York : Alfred A. Knopf, 2010, ISBN 978-1846143410
Who Owns the Future?, Allen Lane, 2013. ISBN 9781846145223
Dawn of the New Everything: Encounters with Reality and Virtual Reality, New York: Henry Holt and Co., 2017, ISBN 9781627794091
Ten Arguments for Deleting Your Social Media Accounts Right Now, New York: Henry Holt and Co., 2018, ISBN 978-1-250-19668-2
הערות שוליים

↑  מאה האנשים המשפיעים ביותר על העולם, טיים מגזין (באנגלית)
| --- | --- |
בקרת זהויות :  NLI: 987007430220805171  PLWABN: 9810661825305606  BNE: XX1781620  BnF: cb13975444h (data)  CANTIC: a11323425  CiNii: DA19160793  dblp: 56/1699  GND: 134901312  ICCU: RAVV078112  ISNI: 0000 0001 1875 3199  LCCN: no97037782  MusicBrainz: 440cb472-2ef6-429a-b122-37137d3a7e77  NDL: 01218731  NKC: jx20111122013  NLK: KAC201102469  NTA: 32555482X  SNAC: w64n0fkm  SUDOC: 140863834  VIAF: 42033641   WorldCat (עם VIAF): 42033641
ג'פרי טיילור

| --- | --- |

 לידה:  23 במאי 1989 (בן 35) נורשפין, שוודיה
 עמדה:  סמול פורוורד / קלע
 גובה:  2.01 מטר
 מספר:  44
 דראפט:  בחירה מספר 31, 2012 שארלוט בובקאטס
 קבוצות כשחקן
 2012–2015 2014–2015 2015–:  שארלוט בובקאטס/הורנטס  ←אוסטין ספרס ריאל מדריד
 הישגים כשחקן
 אליפות היורוליג (2018) אליפות ספרד (2016, 2018, 2019) גביע המלך הספרדי (2016, 2017, 2020) הסופרקופה הספרדי (2018, 2019, 2020) הגביע הבין-יבשתי (2015)
ג'פרי מתיו טיילור (באנגלית: Jeffery Matthew Taylor; נולד ב-23 במאי 1989 בנורשפין, שוודיה) הוא כדורסלן שוודי-אמריקאי, המשחק בעמדות הסמול פורוורד והקלע בוולבס מליגת העל הליטאית.
תחילת הדרך

טיילור שנולד להורים אמריקאים, שהיגרו לשוודיה שיחק בצעירותו בקבוצת הכדורסל של אוניברסיטת ואנדרבילט במשך ארבע עונות. כבר בעונתו הראשונה סיים בממוצעים טובים ונבחר לחמישייה הטובה בליגה וזכה לשבחים מעיתונאים רבים מרחבי המדינה. בעונתו השנייה חלה התקדמות נוספת בממוצעים שלו עם זאת גם נסוג בחלקם למרות זאת נבחר פעם נוספת לחמישייה הטובה בליגה ובנוסף גם לקבוצת ההגנה של הליגה. גם בשנים שלאחר מכן נבחר לשחקן ההגנה של השנה ונתפס כפוטנציאל להיבחר בדראפט של ליגת ה-NBA.
קריירה מקצועית > שארלוט בבוקאטס/הורנטס

טיילור נבחר במקום ה-31 בדראפט ה-NBA על ידי קבוצת שארלוט הורנטס. ב-23 בנובמבר רשם את משחק שיא הקריירה כשסיים עם 16 נקודות במשחק ההפסד מול קבוצת אטלנטה הוקס. ב-21 בדצמבר נפגע טיילור בגיד האכילס שלו במשחק ההפסד מול גולדן סטייט ווריורס ונודע כי ייעדר מהמשך העונה. בתחילת חודש נובמבר 2014 נאסר על טיילור על ידי הנהלת הקבוצה לשוב לפעילות לאחר שזה הואשם באלימות כלפי בת זוגו. לאחר שתקופת ההשעיה שלו הסתיימה טיילור שב לפעילות לסירוגין בקבוצת הפיתוח של המועדון פורט ויין מאד אנטס, עם זאת עקב הגבלת מספר השחקנים בסגל נאלצו בקבוצה לרשום את טיילור בקבוצת הפיתוח אוסטין ספרס. ב-30 ביוני 2015 החליטו בהורנטס שלא להמשיך בתהליך זה והוחלט להפוך אותו לשחקן חופשי.
קריירה מקצועית > ריאל מדריד

ב-27 באוגוסט 2015 חתם טיילור בקבוצת ריאל מדריד לעונה אחת. בסיום העונה חוזהו של טיילור הוארך בשלוש עונות נוספות. בעונת 2017/18 זכה טיילור עם ריאל מדריד בתואר היורוליג העשירי של המועדון.
הערות שוליים

↑  "Hornets Assign Jeffery Taylor To Austin Spurs of NBA D-League". nba.com. נבדק ב-14 בדצמבר 2014. {{cite web}}:  (עזרה)
↑  "Charlotte Hornets will not give Jeffery Taylor a qualifying offer, will become an unrestricted free agent". nba.com. נבדק ב-15 ביוני 2015. {{cite web}}:  (עזרה)
↑  "Official Announcement: Jeffery Taylor". realmadrid.com. נבדק ב-27 באוגוסט 2015. {{cite web}}:  (עזרה)
גאורג בנדה

| --- | --- |

 לידה:  30 ביוני 1722 Benátky nad Jizerou, ממלכת הבסבורג 
 פטירה:  6 בנובמבר 1795 (בגיל 73) באד קסטריץ, בית רויס 
 מוקד פעילות:  גרמניה 
 סוגה:  אופרה 
 שפה מועדפת:  גרמנית, צ'כית 
 כלי נגינה:  כינור 
 צאצאים:  פרידריך לודוויג בנדה, הרמן כריסטיאן בנדה, יוסטינה בנדה, היינריך בנדה, קארל ארנסט אברהארד בנדה 
 
גאורג אנטון (ייז'י אנטונין) בנדה (בגרמנית: Georg Benda;‏ 30 ביוני 1722 – 6 בנובמבר 1795) היה מנצח ומלחין בוהמי-גרמני.
ביוגרפיה

בנדה נולד בסטארה בנאצקי, בוהמיה, והיה בן 19 כאשר פרידריך השני, מלך פרוסיה, מינה אותו לכנר שני בקאפלה של ברלין. בשנה שאחריה נקרא בנדה לפוטסדאם כמלחין ומעבד לאחיו הבכור פראנץ, שהיה מלחין וכנר ידוע-שם. כעבור שבע שנים, ב-1749, התקבל לשירות הדוכס מגותה כמנצח הקאפלה, שם טיפח בהתמדה את כשרונותיו לקומפוזיציה והתמחה במוזיקה דתית.
מלגה מן הדוכס אפשרה לו יציאה למסע לימודים לאיטליה.
בנדה הצליח בעיקר בצורה של בידור מוזיקלי בימתי, המלודרמה, שהשפיעה על מוצרט. המלודרמה "אריאדנה בנקסוס" נחשבת בדרך כלל לטובה ביצירותיו. בהצגת הבכורה שלה, ב-1775, קיבלה האופרה ביקורות נלהבות בגרמניה ובהמשך, בכל אירופה. מבקרי מוזיקה הפנו את תשומת הלב אל המקוריות, האופי המלבב והביצוע הכן ועתיר ההמצאה של האופרה. מלבד מלודרמות, כתב בנדה יצירות אינסטרומנטליות רבות, ביניהן כמה סונאטינות.
גאורג בנדה מת בקסטריץ, גותה, בגיל 73. בנו, פרידריך לודוויג בנדה (1752–1796) המשיך לזמן קצר במסורת המוזיקלית המשפחתית, כשכיהן כמנהל מוזיקלי בהמבורג ואחר במקלנבורג, לפני שהתמנה בסופו של דבר לכנר ראשי בקניגסברג. הוא מת פחות משנה אחרי אביו.
יצירות אופראיות

Xindo riconosciuto (לברית מאת ג'ובאני אנדראה גאלטי, אופרה סריה, 1765, גותה)
Il buon marito (לברית מאת ג'ובאני אנדראה גאלטי, אינטרמצו, 1766, גותה)
"מנצח התזמורת החדש" (אינטרמצו, 1766, גותה)
"אריאדנה בנקסוס" (לברית מאת יוהאן כריסטיאן ברנדס (גר'), מלודרמה, 1775, גותה)
"השוק השנתי" (Der Dorfjahrmarkt/Lukas und Bärbchen) (לברית מאת פרידריך וילהלם גוטר (אנ'), זינגשפיל, 1775, גותה)
"מדיאה" (לברית מאת פרידריך וילהלם גוטר, מלודרמה, 1775, לייפציג)
Walder (לברית מאת פרידריך וילהלם גוטר, זינגשפיל, 1776, גותה)
"רומיאו ויוליה", (לברית מאת פרידריך וילהלם גוטר, זינגשפיל, 1776, גותה)
Der Holzhauer oder Die drey Wünsche, (לברית מאת פרידריך וילהלם גוטר, מלודרמה, 1779, גותה)
"פיגמליון", (לברית מאת פרידריך וילהלם גוטר, מלודרמה, 1779, גותה)
Das tartarische Gesetz, (לברית מאת פרידריך וילהלם גוטר, זינגשפילך, 1787, מנהיים)
ג'פרי ישי

ג'פרי ישי (נולד ב-10 בינואר 1978) הוא כדורגלן עבר ומאמן כדורגל ישראלי ששיחק בעמדת הבלם וכיום עוזר מאמן קבוצת הנוער של מכבי תל אביב.
קריירה

ישי החל את דרכו במחלקת הנוער של מכבי תל אביב ובעונת 1997/1998 עלה לקבוצה הבוגרת אך לא שיחק בעונה זו. בעונת המשחקים הבאה, ב-6 במאי 1999, ערך את הופעת הבכורה שלו בקבוצה הבוגרת כשפתח נגד מכבי פתח תקווה. במהלך תקופתו במכבי תל אביב שיחק 8 משחקים בסך הכל, כולם במסגרת הליגה הראשונה, והיה חלק מהסגל שזכה בגביע הטוטו בעונת 1998/1999. במהלך עונת 1999/2000 עבר ישי למכבי נתניה.
לקראת עונת 2000/2001 עבר ישי לבני יהודה תל אביב שם שיחק 3 עונות והופיע 71 משחקים במסגרות השונות. בעונתו הראשונה ירד ישי לליגה השנייה עם הקבוצה, ועונה לאחר מכן הצליח לעלות איתה חזרה לליגה הראשונה. במהלך תקופתו בבני יהודה כבש 2 שערים במסגרת משחקי הליגה, ב-1 במרץ 2002 נגד הפועל רעננה וב-30 בנובמבר 2002 נגד הפועל פתח תקווה. ב-2003 נאלץ ישי לפרוש לאחר שעבר פציעה קשה.
כיום ישי עוזר מאמן קבוצת הנוער של מכבי תל אביב.
חיים אישיים

ישי נשוי למיכל אמדורסקי משנת 2014 ולזוג בת, ולישי ישנם שלושה ילדים נוספים מנשואים קודמים. ישי ואמדורסקי השתתפו בעונה הראשונה של תוכנית הריאליטי זוג מנצח VIP.
תארים

גביע הטוטו: 1998/1999
הערות שוליים

↑  משפחה מנצחת: מיכל אמדורסקי וג'פרי ישי הורים לבת, באתר וואלה, 23 במרץ 2015
ג'רום רובינס

| --- | --- |

 לידה:  11 באוקטובר 1918 ניו יורק, ניו יורק, ארצות הברית 
 פטירה:  29 ביולי 1998 (בגיל 79) ניו יורק, ארצות הברית 
 מדינה:  ארצות הברית 
 השכלה:  אוניברסיטת ניו יורק  Weehawken High School 
 תקופת הפעילות:  מ-1937 
 פרסים והוקרה:  המדליה הלאומית לאומנויות (1988)  פרס הריקוד קאפצ'יו (1976)  פרס מרכז קנדי (1981)  מדליון הנדל (1976)  פרס טוני לבמאי הטוב ביותר למחזמר (1989)  פרס אוסקר לבמאי הטוב ביותר (1960)  פרס טוני לבמאי הטוב ביותר למחזמר (1965)  פרס אוסקר לשם כבוד  פרס גילדת הבמאים האמריקנית 
 jeromerobbins.org
 
ג'רום רובינס (באנגלית: Jerome Robbins;‏
11 באוקטובר 1918, ניו יורק – 29 ביולי 1998, ניו יורק) היה רקדן בלט וכוריאוגרף יהודי-אמריקאי. זכה בפרס האוסקר על בימוי הסרט "סיפור הפרברים". הוא עבד שנים רבות בברודוויי, ושיתף פעולה גם עם להקת "בת שבע" מישראל.
קורות חיים > ג'רום רובינס איש הבלט

בשנת 1937 הופיע כרקדן בהפקת "האחים אשכנזי" על ידי התיאטרון האידי האמנותי.
בשנת 1940 התקבל לתיאטרון הבלט שזה אך נוצר ואשר היום קרוי תיאטרון הבלט האמריקאי שם הפך מהר מאוד לסוליסט ולכוריאוגרף.
בשנת 1949 עזב רובינס את תיאטרון הבלט והצטרף ללהקתם החדשה של לינקולן קירסטין וג'ורג' בלנשין-בלט העיר ניו יורק שם מיד נקרא מנהל אמנותי שותף עמית.
עזב לתקופה את בלט העיר ניו יורק והקים להקה משלו: בלט ארצות הברית.
בשנת 1969 הוא חזר לבלט העיר ניו יורק שם הוא חלק עם ג'ורג' בלנשין את תפקיד הבלט מסטר.
בשנת 1983 לאחר מותו של בלנשין חלק רובינס ביחד עם פיטר מרטינס את הניהול האמנותי של בלט העיר ניו יורק.
בין תפקידיו כסוליסט: תפקיד פטרושקה-המריונטה הטרגית ביצירת הבלט פטרושקה של פוקין וסטרווינסקי, תפקיד שנרקד במקור על ידי ואצלב ניז'ינסקי.
 תפקיד אלפונסו – המאהב הספרדי בבלט האחרון כחול הזקן של מיכאל פוקין (1941), תפקידו של ליאוניד מאסין בבלט "הכובע משולש הפינות" (1943), תפקיד ראשי בבלט: "הבן האובד" של בלנשיין.
כוריאוגרפיות: למוזיקה מקורית של ליאונרד ברנשטיין: פנסי פרי (1944), תעתיק (1946), עידן החרדה (1951), הדיבוק (1974)

למוזיקה מקורית של מארק בליצשטיין: האורחים (1949).
קורות חיים > ג'רום רובינס איש ברודוויי

בשנת 1946 רובינס וברנשטיין השתתפו ביצירת on the town, על בסיס יצירת הבלט שלהם פנסי פרי.

בשנת 1957 שיתוף הפעולה שלו עם ליאונרד ברנשטיין הניב את סיפור הפרברים – רובינס אחראי על הבימוי הכוריאוגרפיה והרעיון.
בשנת 1964 הוא יצר את כנר על הגג.
"המלך ואני" (1951) – כוריאוגרף
"פיטר פן" (1954) – במאי וכוריאוגרף
"פעמונים מצלצלים" – במאי בתפקיד הכוריאוגרף: בוב פוסי
"ג'יפסי" (1959) – במאי וכוריאוגרף
"אמא קוראז' וילדיה" (1963) – מפיק ובמאי
קורות חיים > ג'רום רובינס והקולנוע

בשנת 1956 יצר את הכוריאוגרפיה לסרט "המלך ואני".
בשנת 1961 קיבלו ג'רום רובינס ורוברט וייז את פרס האוסקר על הסרט סיפור הפרברים בקטגוריית הבמאי הטוב ביותר, על סרט זה רובינס קיבל אוסקר נוסף לשם כבוד על כוריאוגרפיה.